CELEX: 31989R1459
Language: el
Date: 1989-05-26 00:00:00
Title: Κανονισμός (ΕΟΚ) αριθ. 1459/89 της Επιτροπής της 26ης Μαΐου 1989 περί των δασμών που εφαρμόζονται κατά την εισαγωγή στην Κοινότητα, με τη σύνθεσή της στις 31 Δεκεμβρίου 1985, ορισμένων μεταποιημένων προϊόντων με βάση τα οπωροκηπευτικά προελεύσεως Ισπανίας και Πορτογαλίας

Avis juridique important

|

31989R1459

Κανονισμός (ΕΟΚ) αριθ. 1459/89 της Επιτροπής της 26ης Μαΐου 1989 περί των δασμών που εφαρμόζονται κατά την εισαγωγή στην Κοινότητα, με τη σύνθεσή της στις 31 Δεκεμβρίου 1985, ορισμένων μεταποιημένων προϊόντων με βάση τα οπωροκηπευτικά προελεύσεως Ισπανίας και Πορτογαλίας  

Επίσημη Εφημερίδα αριθ. L 144 της 27/05/1989 σ. 0030 - 0031

***** ΚΑΝΟΝΙΣΜΟΣ (ΕΟΚ) αριθ. 1459/89 ΤΗΣ ΕΠΙΤΡΟΠΗΣ  της 26ης Μαΐου 1989  περί των δασμών που εφαρμόζονται κατά την εισαγωγή στην Κοινότητα, με τη σύνθεσή της στις 31 Δεκεμβρίου 1985, ορισμένων μεταποιημένων προϊόντων με βάση τα οπωροκηπευτικά προελεύσεως Ισπανίας και Πορτογαλίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 75 στοιχείο 4 και το άρθρο 243 στοιχείο 4,  Εκτιμώντας:  ότι ο κανονισμός (ΕΟΚ) αριθ. 4161/87 του Συμβουλίου (1) προσδιορίζει τους βασικούς δασμούς που λαμβάνονται υπόψη στην Κοινότητα, με τη σύνθεσή της στις 31 Δεκεμβρίου 1985, για τον υπολογισμό των διαδοχικών μειώσεων που προβλέπονται από την πράξη προσχώρησης·  ότι, για να επιτραπεί η ικανοποιητική διάθεση της ισπανικής και πορτογαλικής παραγωγής όσον αφορά τα ξηρά μανιτάρια και τις ξηρές μπάμιες προς την Κοινότητα, με τη σύνθεσή της στις 31 Δεκεμβρίου 1985, πρέπει να καταργηθούν ταχύτερα απ' ό,τι είχε προβλεφθεί αρχικά οι δασμοί που εφαρμόζονται στις εν λόγω παραγωγές που ανταποκρίνονται, στην Ισπανία και στην Πορτογαλία, στους όρους που προβλέπονται στο άρθρο 9 παράγραφος 2 της συνθήκης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι δασμοί που εφαρμόζονται κατά την εισαγωγή στην Κοινότητα, με τη σύνθεσή της στις 31 Δεκεμβρίου 1985, των προϊόντων που αναφέρονται στο παράρτημα, προελεύσεως Ισπανίας και Πορτογαλίας, εφόσον ανταποκρίνονται στους όρους που προβλέπονται στο άρθρο 9 παράγραφος 2 της συνθήκης, αναστέλλονται στο επίπεδο των δασμών που εμφαίνονται για το καθένα από αυτά.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Μαΐου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 395 της 31. 12. 1987, σ. 1.  ΠΑΡΑΡΤΗΜΑ  1.2.3 //  //  //  // Αριθμός ΣΟ   // Περιγραφή των εμπορευμάτων   // Δασμός %   //    //   //  1.2.3 // ex 0712 30 00  // Ξηρά μανιτάρια, με εξαίρεση τα καλλιεργούμενα μανιτάρια  // Ισπανία 6   //   //   // Πορτογαλία 6   // ex 0712 90 90  // Ξηρές μπάμιες   // Ισπανία 7   //    //   //